మూడేండ్లలో ఎనిమిది లక్షల కొలువులు
నవతెలంగాణ, వాణిజ్య విభాగం
తెలంగాణ రాష్ట్రం ఇన్ఫర్‌మేషన్‌ టెక్నాలజీ (ఐటీ) రంగంలో దూసుకుపోతోందని రాష్ట్ర ఐటీ శాఖ మంత్రి కె.తారకరామారావు అన్నారు. ఐటీ రంగం గత మూడేండ్ల కాలంలో రాష్ట్రం సాధించిన ప్రగతి నివేదికను గురువారం మంత్రి హైదరాబాద్‌లో విడుదల చేశారు. ఐటీ, ఐటీ ఆధారిత సేవల ఎగుమతుల్లో 13.85% వృద్ధితో దూసుకపోతోందని అన్నారు. 2016-17 ఆర్థిక సంవత్సరానికి రాష్ట్ర ఐటీ, ఐటీ ఆధారిత సేవల ఎగుమతులు రూ.85,470 కోట్లకు చేరినట్టుగా వివరించారు. ఇది జాతీయ సగటుకంటే కూడా దాదాపు 4 శాతం అధికమని అన్నారు. ఈ ఏడాది కొత్తగా రాష్ట్రంలోని ఐటీ రంగంలో 24,506 మంది ఉపాధి లభించిందని ఆయన వివరించారు. దీంతో ఈ రంగంలో పని చేస్తున్న వారి సంఖ్య 4,31,891కి చేరినట్టుగా మంత్రి వివరించారు. 2020 నాటికి రాష్ట్ర ఐటీ రంగంలో ఎనిమిది లక్షల ఉద్యోగాల కల్పనతో పాటు రూ.1,20,000 కోట్ల ఎగమతులను అందుకునే దిశగా ముందుకు సాగుతున్నట్టు మంత్రి తెలిపారు.
అందుబాటులోకి టీ-వ్యాలెట్‌..!
నగదు రహిత డిజిటల్‌ చెల్లింపులను ప్రోత్సహిం చేందుకు గాను రాష్ట్ర ప్రభుత్వం టీ-వ్యాలెట్‌ సౌలభ్యాన్ని అందుబాటులోకి తీసుకువచ్చింది. ఐటీ మంత్రి కేటీఆర్‌ టీ-వ్యాలెట్‌ను ఆవిష్కరించారు.
మీ స్నేహితులకు రికమెండ్ చెయ్యండి